Heckhest

Heckhest er en moderne hesterase skapt av brødrene Heinz og Lutz Heck på begynnelsen av 1900-tallet, som et forsøk på å gjenskape den utdødde tarpanhesten (Equus ferus ferus). Brødrene Heck var zoologer og arbeidene fant sted ved Tierpark Hellabrunn. Det første avkommet i avslprogrammet var en hingst født der den 22. mai 1933.

I avlsarbeidet ble det blant annet benyttet hunner av typen konik, islandshest og gotlandsruss, samt hingster av przewalskihest. Heckhesten blir omkring 127 til 137 cm høy. Den klassifiseres som en ponni. Fra midten av 1950-tallet og framover har det vært eksport av typen, blant annet til USA. Den utnyttes også i kryssavl, for å frambringe nye hesteraser.

Kategori:Hesteraser